Sant Estevan del Mall

Sant Estevan del Mall (en catalán Sant Esteve del Mall, en castellano San Esteban del Mall) ye un lugar aragonés d'a provincia de Uesca situato en a comarca de Ribagorza, en o municipio d'Isabana.

En 1991 yera despoblato, pero en 2006 bi heba 5 habitants.

 Cheografía 
Ye situato a piet d'o Tozal de la Virchen, a 1.051 metros d'altaria sobre o livel d'a mar.

 Toponimia 
Mall ye como se diz en catalán mallo y describe o modelato en os conglomeratos y piedras panals locals. En o fogache de 1405 s'escribe Sant Sthevan del Mal.

 Historia 
Seguntes Agustín Ubieto Arteta, a primer cita d'o lugar ye en 1099, recollita en a obra d'Antonio Ubieto Arteta Colección diplomática de Pedro I de Aragón y Navarra (Zaragoza, 1951), y documenta a forma Sanctum Stephanum de Illo Mallo. Ubieto Arteta, Agustín: Toponimia aragonesa medieval, Valencia, 1972.

 Molimentos 
Ermita d'a Virchen del Tozal, d'os sieglos XI-XII, en a tuca d'o tozal debant dito.
Ermita romanica de Sant Saturnín, sieglo XII.

 Veyer tamién 
Lista de municipios de Uesca.


 Vinclos externos 
 Sant Estevan del Mall en Románico Aragonés.

 Referencias 

Categoría:Despoblaus d'a provincia de Uesca
Categoría:Lugars d'Isabana
Categoría:Localidaz d'a diocesi de Balbastro-Monzón en Ribagorza